7. [bookmark: _Hlk189145811]pielikums 
Iepirkuma ID Nr. CNP/2026/60/ESF+
nolikumam

LĪGUMA PROJEKTS
Līgums Nr.
Iepirkumam “Atlētikas dienas nodarbību vadīšana”
Identifikācijas Nr. CNP/2026/60/ESF+
 
Pakalpojumu līgums Nr.____________ /Uzņēmuma līgums 
(tiks precizēts atbilstoši līgumslēdzēja juridiskajam statusam)
  
Cēsīs, Cēsu novadā                                 
20____. gada _________ 
vai 
Dokumenta datums ir pēdējā pievienotā  
droša elektroniskā paraksta laika zīmoga datums 1 


Cēsu novada pašvaldība, reģistrācijas Nr. 90000031048, juridiskā adrese: Raunas iela 4, Cēsis, Cēsu novads, LV-4101 (turpmāk – Pasūtītājs), kuru saskaņā ar _____ pārstāv <amatpersonas amats un vārds, uzvārds>, un 
<nosaukums> vai <vārds, uzvārds>, reģistrācijas Nr. / personas kods : <numurs>, juridiskā adrese/ adrese: <adrese> (tiks precizēts) (turpmāk – Izpildītājs), kura vārdā saskaņā ar <pilnvarojums> rīkojas tās <amatpersonas amats un vārds, uzvārds> (ja attiecināms),   
abas puses kopā un katra puse atsevišķi (turpmāk – Puse(-s)),  
ņemot vērā iepirkuma “Atlētikas dienas nodarbību vadīšana”, iepirkuma identifikācijas Nr. CNP/2026/60/ESF+ (turpmāk – Iepirkums), rezultātus, kas tiek īstenots Eiropas Sociālā fonda Plus (ESF+) projekta Nr. 4.1.2.2/1/24/I/027 “Veselības veicināšanas un slimību profilakses pasākumu īstenošana vietējai sabiedrībai Cēsu novadā” ietvaros, noslēdz šo pakalpojuma līgumu (turpmāk – Līgums), par tālāk norādīto: 

1. Līguma priekšmets
1.1. Pasūtītājs pasūta un Izpildītājs vada atlētikas dienas nodarbību Jaunpiebalgas apvienības pārvaldes teritorijā (turpmāk – Pakalpojums) Eiropas Sociālā fonda projekta Nr.4.1.2.2/1/24/I/027 “Veselības veicināšanas un slimību profilakses pasākumu īstenošana vietējai sabiedrībai Cēsu novadā” ietvaros, saskaņā ar Iepirkuma tehniskās specifikācijas (turpmāk- Tehniskā specifikācija) prasībām, Līguma noteikumiem (t.sk. tā pielikumiem), Izpildītāja piedāvājumu (tai skaitā, finanšu piedāvājumu) Iepirkumā un Latvijas Republikā spēkā esošo normatīvo aktu prasībām.
1.2. Ar šī Līguma noslēgšanu Izpildītājs apliecina, ka viņš ir pienācīgi iepazinies ar Pakalpojumu apjomu un atsakās saistībā ar to izvirzīt jebkāda satura iebildumus vai pretenzijas.

2. Līgumcena
2.1. Par Līguma 1.1. punktā noteikto savlaicīgu un kvalitatīvu Pakalpojumu sniegšanu Pasūtītājs maksā Izpildītājam samaksu _____  EUR (summa vārdiem), turpmāk – Līgumcena, PVN 21 % ____________ EUR (summa vārdiem) , kopā ________ EUR (summa vārdiem), turpmāk- Līguma summa. PVN tiek maksāts atbilstoši Latvijas Republikas  normatīvo aktu prasībām (tiks precizēts, ja Izpildītājs ir PVN maksātājs).
2.2. Līgumcenā ir iekļauti visi tiešie un netiešie Izpildītāja izdevumi, kas ir saistīti ar Pakalpojumu izpildi atbilstoši Līguma noteikumiem.
2.3. Līgumcena visā Līguma darbības laikā netiek paaugstināta.
2.4. Līgumcenas samaksu par Pakalpojumiem Pasūtītājs veic 10 (desmit) darba dienu laikā no dienas, kad abas Puses ir parakstījušas Nodošanas- pieņemšanas aktu un Pasūtītājs ir saņēmis atbilstošu Izpildītāja rēķinu (ja attiecināms).
2.5. Ja izpildītājs ir fiziska persona, kura nav reģistrējusies LR Valsts ieņēmumu dienestā kā saimnieciskās darbības veicējs (pašnodarbināta persona), Pasūtītājs izmaksas brīdī ietur no Līgumcenas LR noteiktos nodokļus, kādi piemērojami uzņēmuma līguma noslēgšanas gadījumā (Nosacījums tiks iekļauts, ja līgums tiks slēgts ar fizisku personu, kura nav reģistrējusies LR Valsts ieņēmumu dienestā kā saimnieciskās darbības veicējs) .
2.6. Ja izpildītājs ir fiziska persona, kura ir reģistrējusies LR Valsts ieņēmumu dienestā kā saimnieciskās darbības veicējs (pašnodarbināta persona), LR noteikto nodokļu samaksu no Līgumcenas Izpildītājs veic patstāvīgi atbilstoši normatīvo aktu prasībām un termiņiem (Nosacījums tiks iekļauts, ja līgums tiks slēgts ar fizisku personu, kura ir reģistrējusies LR Valsts ieņēmumu dienestā kā saimnieciskās darbības veicējs) .

3. Līguma izpildes termiņš
3.1. Izpildītājs sniedz Pakalpojumu laika posmā no 2026. gada _______ līdz 2027. gada 	_______________, saskaņā ar abu Pušu saskaņotu nodarbību laika grafiku ar tajā iekļautu nodarbību programmu (turpmāk – Laika grafiks), kuru Izpildītājs iesniedz Pasūtītājam 5 (piecu) darba dienu laikā no Līguma noslēgšanas dienas. Pēc iesniegšanas un Pasūtītāja akceptēšanas Laika grafiks kļūst par Līguma sastāvdaļu.
3.2. Laika grafikā Izpildītājs norāda vismaz:
3.2.1. Iepirkuma identifikācijas Nr.;
3.2.2. nodarbību nosaukumu (kuru izmantos publiskojot uzaicinājumu mērķa grupas dalībniekiem);
3.2.3. plānoto nodarbību norises datumu (vai nedēļu);
3.2.4. nodarbību vietu;
3.2.5. nodarbību vadītāju vai vadītājus (vārds, uzvārds, kontaktinformācija, kvalifikācija);
3.2.6. nodarbību programmu, kas izstrādāta saskaņā ar Iepirkuma Tehniskās specifikācijas prasībām.
3.2.7. nepieciešamo aprīkojumu un inventāru, kuru nodarbībā nodrošina Izpildītājs;
3.2.8. nepieciešamo inventāru, aprīkojumu, kura nodrošinājums nepieciešams no mērķa grupas dalībniekiem (ja attiecināms). 
3.3. Jebkuras izmaiņas Laika grafikā Izpildītājs saskaņo ar Pasūtītāju. Lai saņemtu saskaņojumu, Izpildītājs  iesniedz Pasūtītājam atbilstošu rakstisku lūgumu ne vēlāk kā 10 (desmit) darba dienas pirms nākamās nodarbības norises datuma un aktualizētu Laika grafiku, norādot apstākļus, uz kuriem lūgums balstīts. Pasūtītājs ir tiesīgs pieprasīt papildu informāciju, kas nepieciešama lūguma izskatīšanai, kas Izpildītājam nekavējoties (ne vēlāk kā 2 (divu) dienu laikā) jāiesniedz. Pasūtītājs izskata minēto lūgumu 5 (piecu) dienu laikā pēc visas nepieciešamās informācijas saņemšanas un rakstveidā sniedz atbildi par pieņemto lēmumu.
3.4. Bez Pasūtītāja saskaņojuma saņemšanas atkāpes no Laika grafika nav pieļaujamas.
3.5. Pasūtītājam ir tiesības nepiekrist Izpildītāja iesniegtajām izmaiņām Laika grafikā, par to iesniedzot rakstisku pamatojumu un atteikumu Izpildītājam. Jebkurā gadījumā uzskatāms, ka atkāpes no iepriekš saskaņota Laika grafika nav pieļaujamas, ja vien Pasūtītājs tām nav izdevis nepārprotamu un rakstisku piekrišanu Līgumā noteiktā kārtībā. Apstāklis, ka paredzamās nodarbības laiks noteikts pirms Pasūtītāja atbildes sniegšanas termiņa beigām, nav iemesls šī punkta noteikumu neievērošanai.

4. Pakalpojuma izpildes nodošanas un pieņemšanas kārtība
4.1. Pakalpojuma  apmaksas saņemšanai Izpildītājs līdz Pakalpojuma sniegšanas mēnesim sekojošā mēneša 10. datumam iesniedz Pasūtītāja pārstāvim Nodošanas-pieņemšanas aktu, kas sastādīts atbilstoši Līguma pielikuma paraugformai (1. pielikums).
4.2. Kopā ar Nodošanas-pieņemšanas aktu Izpildītājs iesniedz Pasūtītāja pārstāvim Tehniskās specifikācijas 4. sadaļā minēto dokumentāciju un materiālus, tai skaitā Izpildītāja sagatavotu izvērtējumu par sniegtā pakalpojuma ( visu novadīto nodarbību) lietderīgumu, efektivitāti un rezultātiem 	
4.3. Pasūtītājs 10 (desmit) dienu laikā, skaitot no visu dokumentu saņemšanas dienas, izskata un akceptē vai noraida, iesniedzot Izpildītājam kopā ar rakstveidā motivētiem iebildumiem, tajā skaitā, bet ne tikai:
4.3.1. gadījumā, ja Nodošanas – pieņemšanas aktā (nav ietverta visa nepieciešamā informācija, vai arī tā ietverta neprecīzi/ nepilnīgi, Pasūtītājs norāda Izpildītājam atteikuma iemeslu un termiņu, kurā Izpildītājam jānovērš neprecizitātes;
4.3.2. gadījumā, ja Pasūtītājs nav apmierināts ar Pakalpojuma kvalitāti uz nodošanas brīdi, tad Pasūtītājs norāda Izpildītājam atteikuma iemeslu un termiņu, kurā Izpildītājam jāpiedāvā pasākumus un/ vai risinājumus, kas tiks īstenoti attiecībā uz nekvalitatīvi sniegto Pakalpojumu.
4.4. Ja Pakalpojuma Nodošanas- pieņemšanas akts tiek noraidīts:
4.4.1. saskaņā ar 4.3.1. apakšpunktu – Izpildītājs ietver nepieciešamo informāciju vai labo kļūdas, un iesniedz precizēto Pakalpojuma Nodošanas- pieņemšanas aktu Pasūtītājam atkārtotai izskatīšanai;
4.4.2. saskaņā ar 4.3.2. apakšpunktu – Izpildītājs sagatavo risinājumu un/ vai pasākumu aprakstu un iesniedz to Pasūtītājam, norādot izpildes termiņus, un Pakalpojuma Nodošanas- pieņemšanas aktu iesniedz Pasūtītājam atkārtotai izskatīšanai 5 (piecu) dienu laikā no šo pasākumu/ risinājumu īstenošanas.
4.5. Pakalpojuma Nodošanas- pieņemšanas akts tiek uzskatīts par akceptētu, ja ir saņemts Pasūtītāja akcepts un akts ir abpusēji parakstīts vai ja Pasūtītājs Līguma 4.3. punktā noteiktajā termiņā nav izteicis iebildumus.
4.6. Ja atbilstošajā mēnesī Izpildītājs nav sniedzis Pakalpojumu,  Puses nodošanas- pieņemšanas aktu nesastāda. 

5. Norēķinu kārtība
5.1. Rēķina izrakstīšanas / Līgumcenas samaksas (tiks precizēts) pamats ir Pasūtītāja akceptēts Pakalpojuma Nodošanas-pieņemšanas akts.
5.2. Izpildītājs rēķinus sagatavo elektroniskā formātā (turpmāk – e-rēķins), kuru aprite jānodrošina atbilstoši Ministru kabineta 2019. gada 9. aprīļa noteikumiem Nr. 154 ”Piemērojamais elektroniskā rēķina standarts un tā pamatelementu izmantošanas specifikācija un aprites kārtība” un iesniedz Pasūtītāja eAdresē _DEFAULT@90000031048, rēķina laukā Piezīmes (Note) obligāti norādot projekta Nr. 4.1.2.2/1/24/I/027. (Līguma punkts tiks iekļauts, ja Izpildītājs ir saimnieciskās darbības veicējs vai LR Uzņēmumu reģistrā reģistrēta persona)
5.3. Līguma 5.2. punktā norādītajā elektroniskajā rēķinā Izpildītājam obligāti jānorāda Cēsu novada pašvaldības līguma nosaukums un reģistrācijas numurs, projekta nosaukums un numurs, Iepirkuma identifikācijas numurs, sniegto pakalpojumu apraksts (priekšmets, daudzums/skaits, datums, pakalpojumu sniegšanas periods u.c. informācija), pieņemšanas- nodošanas akta datums un numurs. (Līguma punkts tiks iekļauts, ja Izpildītājs ir saimnieciskās darbības veicējs vai LR Uzņēmumu reģistrā reģistrēta persona)
5.4. Izpildītājs iesniedz strukturētu elektronisko rēķinu Pasūtītājam 3 (trīs) darba dienu laikā pēc attiecīgā Pakalpojuma Nodošanas- pieņemšanas akta akceptēšanas. (Līguma punkts tiks iekļauts, ja Izpildītājs ir saimnieciskās darbības veicējs vai LR Uzņēmumu reģistrā reģistrēta persona)
5.5. Ja Izpildītājs iesniedz Līguma prasībām neatbilstoši noformētu e-rēķinu, e-rēķins tiek uzskatīts par neidentificētu un netiek pieņemts apmaksai. Pasūtītājs 10 (desmit) darbdienu laikā no strukturēta elektroniskā rēķina saņemšanas dienas izskata iesniegto dokumentu. (Līguma punkts tiks iekļauts, ja Izpildītājs ir saimnieciskās darbības veicējs vai LR Uzņēmumu reģistrā reģistrēta persona)
5.6. Pasūtītājs veic Līgumā paredzēto Pakalpojumu apmaksu 10 (desmit) darba dienu laikā no Izpildītāja korekti aizpildīta elektroniskā rēķina/ Nodošanas-pieņemšanas akta saņemšanas brīža, veicot bankas pārskaitījumu uz Līgumā  norādīto Izpildītāja bankas kontu.
5.7. Visi maksājumi Izpildītājam Līguma ietvaros tiek veikti bezskaidras naudas pārskaitījuma veidā uz Izpildītāja Līgumā norādīto bankas kontu.
5.8. Par samaksas dienu ir uzskatāma diena, kad Pasūtītājs ir veicis pārskaitījumu uz Izpildītāja norādīto bankas kontu.

6. Izpildītāja pienākumi un tiesības
6.1. Izpildītāja pienākumi:
6.1.1. sniegt Pakalpojumus pilnā apjomā, labā kvalitātē, Līgumā noteiktajā kārtībā un atbilstoši Latvijas Republikā spēkā esošo normatīvo aktu prasībām;
6.1.2. ievērot Pasūtītāja norādījumus Līguma izpildes laikā;
6.1.3. sniegt Pasūtītājam informāciju par Pakalpojuma izpildes gaitu ne vēlāk kā 2 (divu) darba dienu laikā pēc Pasūtītāja atbildīgās kontaktpersonas nosūtīta attiecīgā pieprasījuma saņemšanas;
6.1.4. informēt Pasūtītāju par apstākļiem, kas radušies un var kavēt vai ierobežot Pakalpojumu sniegšanu pilnībā vai daļēji 1 (vienas) darba dienas laikā, skaitot no šādu apstākļu rašanās brīža;
6.1.5. novērst jebkādus trūkumus, kas attiecas uz Pakalpojuma kvalitāti;
6.1.6. pēc Pasūtītāja pamatota pieprasījuma līdz nākamās nodarbības norisei aizstāt Pakalpojumu veikšanā iesaistītā personāla vai apakšuzņēmēja ar jaunu personālu vai apakšuzņēmēju, kura kvalifikācija ir atbilstoša prasībām, kas tika noteiktas Iepirkuma nolikumā;
6.1.7. 1 (vienas) darba dienas laikā apstiprināt Pasūtītāja paziņojuma, pieprasījuma vai cita dokumenta saņemšanu pa e-pastu;
6.2. Izpildītāja tiesības:
6.2.1. saņemt visu Pasūtītāja rīcībā esošo informāciju, kas nepieciešama Līguma saistību izpildei;
6.2.2. saņemt samaksu par kvalitatīvi sniegtiem Pakalpojumiem.

7. Pasūtītāja pienākumi un tiesības
7.1. Pasūtītāja pienākumi:
7.1.1. sniegt visu tā rīcībā esošo informāciju, kas nepieciešama Izpildītājam Līguma saistību izpildei;
7.1.2. informēt Izpildītāju par apstākļiem, kas radušies un var kavēt vai ierobežot Līguma saistību izpildi pilnībā vai daļēji 1 (vienas) darba dienas laikā, skaitot no šādu apstākļu rašanās brīža.
7.2. Pasūtītāja tiesības:
7.2.1. pieņemt vai noraidīt Izpildītāja iesniegtos priekšlikumus par Pakalpojumu izpildes termiņa vai citu Līgumā noteikto termiņu grozīšanu, atsevišķu Pakalpojumu sniegšanas summu grozīšanu, nemainot kopējo Līgumcenu, vai kopējās Līgumcenas izmaiņām;
7.2.2. objektīvi pamatojot, veikt izmaiņas noteiktajā Laika grafikā attiecībā uz nodarbību norises vietu, laiku un salāgojamību ar citiem Pasūtītāja īstenotiem projektiem;
7.2.3. veikt Līguma izpildes kontroli, jebkurā brīdī pieprasot no Izpildītāja informāciju par Pakalpojuma sniegšanas gaitu, t.sk. paskaidrojumus par Līguma izpildi ietekmējošiem apstākļiem;
7.2.4. iesniegt Izpildītājam rakstisku pieprasījumu aizstāt Pakalpojumu sniegšanā iesaistīto personālu vai apakšuzņēmēju ar jaunu personālu vai apakšuzņēmēju, kura kvalifikācija ir atbilstoša prasībām, kas tika noteiktas Iepirkuma nolikumā, norādot pamatotus iemeslus;
7.2.5. Līguma izpildes uzraudzībai piesaistīt trešās personas;
7.2.6. apturēt vai aizliegt Pakalpojuma sniegšanu, ja tiek konstatēts, ka Pakalpojums netiek sniegts atbilstoši Līguma noteikumiem vai LR normatīvajiem aktiem;
7.2.7. neapmaksāt saņemtos rēķinus, ja nav akceptēts Pakalpojuma Nodošanas- pieņemšanas akts.

8. Pušu atbildība
8.1. Par Līguma noteikumu pilnīgu vai daļēju nepildīšanu Puses atbild saskaņā ar Līguma noteikumiem un Latvijas Republikas normatīvajiem aktiem, t.sk. 10 (desmit) darba dienu laikā no Pasūtītāja pieprasījuma nosūtīšanas dienas Izpildītājs sedz no saviem līdzekļiem ESF projekta ietvaros neatbilstoši veiktos izdevumus, ja tie radušies Izpildītāja nolaidības vai Līguma saistību nepienācīgas izpildes dēļ. 
8.2. Puses normatīvajos aktos un Līgumā noteiktajā kārtībā ir atbildīgas par otrai Pusei nodarītajiem tiešajiem zaudējumiem, ja tie radušies vienas Puses vai tās darbinieku, kā arī šīs Puses Līguma izpildē iesaistīto trešo personu prettiesiskas darbības vai bezdarbības, kā arī aiz rupjas neuzmanības un ļaunā nolūkā izdarīto darbību vai nolaidības rezultātā.
8.3. Līguma neizpildes vai nepienācīgas izpildes gadījumā radītā atrautā (negūtā peļņa) nevienai no Pusēm netiek atlīdzināta.
8.4. Pasūtītājs neatlīdzina zaudējumus/ izmaksas, kas rodas Izpildītājam, novēršot jebkādus trūkumus, kas attiecas uz Pakalpojuma kvalitātes nodrošināšanu.
8.5. Ja Pasūtītājs noteiktajā laikā neveic maksājumus par Pakalpojumu, Izpildītājam ir tiesības prasīt līgumsodu 0,2% (nulle komats divu procentu) apmērā no neveiktā maksājuma (parāda) par katru kavējuma dienu.
8.6. Ja Pasūtītājs nepamatoti izvairās no Pakalpojuma Nodošanas - pieņemšanas akta akceptēšanas noteiktajā termiņā, tas pēc Izpildītāja pieprasījuma maksā Izpildītājam līgumsodu 0,2% (nulle komats divu procentu) apmērā no nesamaksātās Līgumcenas daļas par Pakalpojumu, par kuru iesniegts attiecīgais Pakalpojuma Nodošanas- pieņemšanas akta akts par katru kavējuma dienu, bet ne vairāk kā 10% (desmit procenti) no nesamaksātās summas par Pakalpojumu, par kuru iesniegts attiecīgais Pakalpojuma Nodošanas- pieņemšanas akts.
8.7. Pasūtītāja un/vai Līgumā noteikto termiņu neievērošanas gadījumā Pasūtītājam ir tiesības prasīt no Izpildītāja līgumsodu 0,2% (nulle komats divu procentu) apmērā no Līgumcenas par katru kavējuma dienu.
8.8. Pasūtītājam ir tiesības noteikt Izpildītājam šādus līgumsodus par Līguma noteikumu neievērošanu:
8.8.1. par Pakalpojuma sniegšanas Laika grafika (Līguma 3.2. apakšpunkts) neiesniegšanu piemēro līgumsodu 0,2% (nulle komats divu procentu) apmērā no Līgumcenas par katru kavējuma dienu;
8.8.2. par patvaļīgu atkāpi (bez Pasūtītāja saskaņojuma saņemšanas) no Pakalpojuma sniegšanas Laika grafika (Līguma 3.2.apakšpunkts) piemēro līgumsodu 5% (piecu procentu) apmērā no Līgumcenas par katru konstatēto gadījumu;
8.8.3. par Pasūtītāja norādījumu (izņemot norādījumus, kas attiecas uz termiņiem) neievērošanu piemēro līgumsodu 0,2% (nulle komats divu procentu) apmērā no Līgumcenas par katru konstatēto gadījumu;
8.8.4. par nesaskaņota personāla un/ vai apakšuzņēmēju iesaistīšanu Līguma izpildē piemēro līgumsodu 10% (desmit procentu) apmērā no Līgumcenas.
8.9. Par vienpusēju Līguma izbeigšanu no Izpildītāja puses  vai par Līguma izbeigšanu izpildītāja vainas dēļ, Pasūtītājam ir tiesības piemērot līgumsodu 5 % (pieci procenti) apmērā no Līgumcenas.
8.10. Kopējais līgumsoda apmērs (summējot līgumsodus, kas noteikti dažādu Līguma punktu ietvaros) katrai Pusei nedrīkst pārsniegt 10% (desmit procentus) no Līgumcenas bez PVN.
8.11. Līgumsoda samaksas pienākums iestājas 10 (desmit)  darba dienu laikā no attiecīgā rēķina saņemšanas.
8.12. Pasūtītājam ir tiesības ieturēt līgumsodu no Izpildītājam paredzētajiem maksājumiem.
8.13. Līgumsoda samaksa neatbrīvo Pusi no saistību izpildes.

9. Strīdu risināšanas kārtība
9.1. Strīdi tiek risināti savstarpējo pārrunu ceļā 20 (divdesmit) dienu laikā.
9.2. Ja strīds netiek atrisināts Līguma 9.1. punktā noteiktajā termiņā, tas tiek izšķirts Latvijas   Republikas tiesā saskaņā ar Latvijas Republikas normatīvajiem aktiem.

10. Autortiesības
10.1. Izpildītāja kā autora mantiskās tiesības uz Līguma izpildes rezultātā radītajiem jebkuriem autortiesību objektiem, ko saskaņā ar Līgumu ir radījis Izpildītājs, pāriet Pasūtītājam ar Pakalpojuma Nodošanas- pieņemšanas akta akceptēšanas brīdi. Pasūtītājs iegūst tiesības lietot, izplatīt, publiskot, pavairot, pārveidot, pārstrādāt, iznomāt, izīrēt, publiski patapināt vai kā citādi izmantot Līguma izpildes rezultātā radītos autortiesību objektus un dokumentāciju saskaņā ar spēkā esošajiem normatīvajiem aktiem bez jebkādiem lietošanas laika ierobežojumiem.
10.2. Izpildītājs garantē, ka Izpildītāja kā autora mantiskās tiesības uz Līguma izpildes rezultātā radīto jebkuru autortiesību objektu līdz Pakalpojuma Nodošanas- pieņemšanas akta akceptēšanas brīdim netiks nodotas nevienai citai personai.
10.3. Izpildītājs apliecina, ka pēc Pakalpojuma Nodošanas-pieņemšanas akta akceptēšanas Izpildītājs atļauj  Pasūtītājam izmantot un pārveidot Pakalpojuma ietvaros saņemto informāciju bez jebkādiem ierobežojumiem no Izpildītāja, uzņemoties pilnu atbildību par veiktajām izmaiņām, un tas netiks uzskatīts par Izpildītāja autortiesību aizskārumu.

11. Līgumā iesaistītais personāls un apakšuzņēmēji
11.1. Izpildītājs ir atbildīgs par piesaistītā personāla un apakšuzņēmēju sniegto Pakalpojumu atbilstību Līguma noteikumiem.
11.2. Izpildītājs nav tiesīgs bez saskaņošanas ar Pasūtītāju veikt apakšuzņēmēju nomaiņu un iesaistīt papildu apakšuzņēmējus Līguma izpildē. 
11.3. Pasūtītājs nepiekrīt piedāvājumā norādītā personāla nomaiņai Līgumā norādītajos gadījumos un gadījumos, kad piedāvātais personāls neatbilst Iepirkuma nolikumā personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot zemākās cenas piedāvājumu Iepirkumā.
11.4. Pasūtītājs nepiekrīt Izpildītāja piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
11.4.1. piedāvātais apakšuzņēmējs neatbilst Iepirkuma nolikumā apakšuzņēmējiem izvirzītajām prasībām;
11.4.2. tiek nomainīts apakšuzņēmējs, uz kura iespējām pretendents (Izpildītājs) balstījies, lai apliecinātu savas kvalifikācijas atbilstību Iepirkuma nolikumā noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Izpildītājs Iepirkumā atsaucies, apliecinot savu atbilstību Iepirkumā noteiktajām prasībām vai tas atbilst  Publisko iepirkumu likuma 42. panta otrās daļas 1., 2., 3., 4. punktā minētajiem izslēgšanas iemesliem;
11.4.3. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma nolikumā noteiktajiem piedāvājuma izvērtēšanas kritērijiem;
11.5. Izpildītājs apakšuzņēmēju piesaistīšanas vai nomaiņas gadījumā iesniedz Pasūtītājam apakšuzņēmēju sarakstu, kurā norādīta visa aktuālā informācija par Līguma izpildē piesaistītiem apakšuzņēmējiem (konsolidēta versija ar aktuālo informāciju)/ personāla sarakstu, kurā norādīta visa aktuālā informācija par Līguma izpildē piesaistīto personālu (konsolidēta versija ar aktuālo informāciju)  un Līguma 11.6. punktā norādītos dokumentus un informāciju.
11.6. Izpildītājam par apakšuzņēmēju un/vai Izpildītāja piesaistīto personālu jāiesniedz Pasūtītājam šādi dokumenti:
11.6.1. pieteikums apakšuzņēmēja un/vai personāla nomaiņai vai piesaistīšanai, norādot nododamo darbu veidu un veicamo pakalpojumu vērtību/personāla (speciālista) pozīcija Līguma izpildē  (ja attiecināms);
11.6.2. apakšuzņēmēja un/vai Izpildītāja piesaistītā personāla apliecinājums par gatavību sniegt konkrēto pakalpojumu atbilstoši Līguma priekšmetam. Apakšuzņēmēja apliecinājums jāparaksta apakšuzņēmēja pārstāvim ar pārstāvības tiesībām vai tā pilnvarotai personai. Gadījumā, ja piekrišanas rakstu paraksta pilnvarota persona, tad jāiesniedz personas ar pārstāvības tiesībām izsniegta pilnvara citai personai parakstīt piekrišanas rakstu. Izpildītāja piesaistītā personāla apliecinājumu paraksta pats speciālists; 
11.6.3. apakšuzņēmēja vai Izpildītāja piesaistītā personāla kvalifikāciju apliecinoši dokumenti saskaņā ar Iepirkuma dokumentāciju, ja tāda prasība izvirzīta, - attiecas gadījumos, kad Izpildītājs Līguma izpildē vēlas nomainīt apakšuzņēmēju vai personālu, uz kura iespējām balstījies savas kvalifikācijas novērtēšanai.
11.7. Pasūtītājs apakšuzņēmēja vai Izpildītāja personāla atbilstību Publisko iepirkumu likuma noteikumiem pārbauda saskaņā ar Publisko iepirkumu likuma un Iepirkuma nolikuma noteikumiem, un pozitīva lēmuma gadījumā saskaņo iesniegto apakšuzņēmēju un/vai Izpildītāja  personāla piesaisti/nomaiņu.
11.8. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.
11.9. Izpildītājs ir atbildīgs par to, lai saskaņā ar šo Līgumu Pakalpojumu izpildē iesaistīts apakšuzņēmējs nepiesaistītu darbu izpildē citus apakšuzņēmējus bez Pasūtītāja rakstiskas piekrišanas.
11.10. Pasūtītājs nav atbildīgs par Konsultanta nokavētiem vai vispār neveiktiem norēķiniem ar tā piesaistītajiem apakšuzņēmējiem. 

12. Fizisko personu datu aizsardzība
12.1. Pusei ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot tiesību normatīvajos aktos noteiktās prasības šādu datu apstrādei un aizsardzībai, tajā skaitā ievērojot Eiropas Parlamenta un Padomes 2016. gada 27. aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.
12.2. Puse, kura nodod otrai Pusei fizisko personu datus apstrādei, atbild par piekrišanu iegūšanu no attiecīgajiem datu subjektiem.
12.3. Puses apņemas nenodot tālāk trešajām personām no otras Puses iegūtos fizisko personu datus, izņemot gadījumus, kad Līgumā ir noteikts citādāk vai tiesību normatīvie akti paredz šādu datu nodošanu.
12.4. Ja saskaņā ar tiesību normatīvajiem aktiem Pusēm var rasties pienākums nodot tālāk trešajām personām no otras Puses iegūtos fiziskās personas datus, tas pirms šādu datu nodošanas informē par to otru Pusi, ja vien tiesību normatīvie akti to neaizliedz.
12.5. Neskatoties uz Līguma 12.3. apakšpunktā minēto, Izpildītājs piekrīt, ka Pasūtītājs nodod no Izpildītāja saņemtos fizisko personu datus trešajām personām, kas sniedz Pasūtītājam pakalpojumus un ar kurām Pasūtītājs sadarbojas tā darbības un šī Līguma izpildes nodrošināšanai.
12.6. Puses apņemas pēc otras Puses pieprasījuma iznīcināt no otras Puses iegūtos fizisko personu datus, ja izbeidzas nepieciešamība tos apstrādāt šī Līguma izpildes nodrošināšanai.

13. Nepārvarama vara
13.1. Puses nav atbildīgas par Līgumā noteikto pienākumu neizpildi vai nepienācīgu izpildi, ja tā radusies nepārvaramas varas vai ārkārtēja rakstura apstākļu rezultātā. 
13.2. Par nepārvaramās varas un ārkārtēja rakstura apstākļiem tiek uzskatīts: jebkuri notikumi vai apstākļi, kas Pusēm nebija zināmi Līguma parakstīšanas brīdī, kurus Puses saprātīgiem līdzekļiem nespēj kontrolēt vai novērst un kas neļauj Pusei izpildīt Līguma saistības, piemēram, epidēmijas, zemestrīce, plūdi, ugunsgrēks,  eksplozija un jebkuras citas dabas katastrofas vai ekstrēmi laikapstākļi, karš, iebrukums, jebkādas ārvalstu ienaidnieku ļaunprātīgas darbības, pilsoņu nekārtības, terora akti vai to draudi, blokāde, embargo, sacelšanās, streiks, sabotāža, jaunu tiesību aktu vai tādu valsts vai pašvaldības lēmumu stāšanās spēkā, kas būtiski ietekmē Līguma izpildes noteikumus, nopietni infrastruktūras traucējumi vai veikti kibernoziegumi, kas tieši ietekmē Līguma izpildi un kurus Puses, izmantojot pienācīgu rūpību, nevarēja paredzēt un novērst.
13.3. Pusei, kurai iestājušies nepārvaramas varas vai ārkārtēja rakstura apstākļi, ne vēlāk kā 2 (divu) darba dienu laikā, skaitot no to iestāšanās brīža, ir pienākums par to rakstveidā un telefoniski paziņot otrai Pusei. 
13.4. Pusēm ir tiesības pagarināt Pakalpojuma sniegšanas termiņu par laika posmu, kurā darbojas nepārvaramas varas vai ārkārtēja rakstura apstākļi, ja tiek ievērots Līguma 13.3.  punktā noteiktais paziņošanas termiņš un to neierobežo citi Līguma noteikumi.
13.5. Gadījumā, kad nepārvaramas varas un ārkārtēja rakstura apstākļi un to sekas turpina darboties ilgāk par 30 (trīsdesmit) dienām, vai, tiem iestājoties, kļūst skaidrs, ka tie un to sekas darbosies ilgāk par 30 (trīsdesmit) dienām, Puses nekavējoties veic sarunas par Līguma izpildes alternatīviem variantiem, kuri ir pieņemami abām Pusēm, un veic grozījumus Līgumā. Ja nepieciešams, Puses ir tiesīgas vienoties par Pakalpojumu apjomu, Līgumcenas un/vai Pakalpojuma nodrošināšanas termiņa izmaiņām.
13.6. Pusei, kas atsaucas uz nepārvaramas varas apstākļiem, tie jāpierāda ar kompetentas iestādes izdotu apstiprinājumu. Šī punkta, kā arī 13.3. punkta noteikumi nav spēkā, ja apstiprinājuma iegūšana vai Puses informēšana nav praktiski iespējama (ja nepārvaramas varas apstākļi liedz komunikācijas iespējas).

14. Līguma grozījumi
14.1. Līgums var tikt grozīts Pusēm par to noslēdzot rakstisku vienošanos. Visas izmaiņas, papildinājumi, vienošanās pie Līguma ir uzskatāmi par Līguma grozījumiem un neatņemamu sastāvdaļu. 
14.2. Pasūtītājam ir tiesības pieprasīt no Izpildītāja iesniegt novērtējumu par to, kā un cik lielā mērā iespējamās izmaiņas vai apstākļi var ietekmēt Līgumcenu un Pakalpojumu sniegšanas laiku, un citus Līgumā noteiktos termiņus.
14.3. Izmaiņas un grozījumi Līgumā tiek uzskatīti par saskaņotiem, kad Puses ir parakstījušas vienošanos pie šī Līguma.
14.4. Saņemot Izpildītāja iesniegumu par Līguma grozīšanu vai citādi konstatējot nepieciešamību grozīt Līgumu, Pasūtītājs izvērtē nepieciešamo grozījumu apjomu, objektīvo pamatojumu, raksturu, būtiskumu un pieļaujamību Publisko iepirkumu likuma izpratnē, ņemot vērā kompetento institūciju izstrādātos metodiskos norādījumus un vadlīnijas. Ja konkrētie grozījumi ir pieļaujami, tad tos klasificē, konkrēti atsaucoties uz Publisko iepirkumu likuma 61. panta attiecīgo daļu un Līguma punktu. Pasūtītājs Līguma grozījumos norāda vai atsevišķā lēmumā izvērtē katra grozījuma objektīvo nepieciešamību (pamatojumu), izdarītos apsvērumus un juridisko pamatojumu grozījumu pieļaujamībai.
14.5. Konkursa dokumenti un tajos noteiktās prasības Līguma izpildē ir spēkā un ir jāievēro arī tad, ja tie nav pievienoti kā Līguma pielikums. 
14.6. Pamatojot ar Publisko iepirkumu likumu un šo Līgumu, Līgums var tikt grozīts tikai kādā no turpmāk minētajiem gadījumiem vai Līgumā citur minētā gadījumā:
14.6.1. Ikvienā gadījumā, kad grozījumi nav būtiski, atbilstoši Publisko iepirkumu likuma 61. panta pirmās daļas 1. punktam.
14.6.2. Piemērojot Publisko iepirkumu likuma 61. panta pirmās daļas 3. punktu un piekto daļu,  lai nodrošinātu sekmīgāku Līguma izpildes rezultātu, Pasūtītājs, pamatojot ar objektīvu nepieciešamību, ņemot vērā ekonomisko pamatotību, efektivitāti un Līguma kvalitātes uzlabošanu, bet nevērtējot attiecīgo grozījumu būtiskumu, var izdarīt grozījumus Līgumā (palielināt vai samazināt), kopsummā nesasniedzot 10 % (desmit procentus) no sākotnējās Līgumcenas, bet neieskaitot grozījumus, kuri veikti atbilstoši Līguma 14.6.3., 14.6.4. un 14.6.5. punktam.
14.6.3. Piemērojot Publisko iepirkumu likuma 61. panta trešās daļas 1. punktu,  ja samazinās vai palielinās Pakalpojumu apjoms, risinājumi, salāgojot ar citu Pasūtītāja projektu; ja mainās faktiskie apstākļi (vairāk kā vienu reizi nepietiekams apmeklētāju skaits) un tā rezultātā Pakalpojumu efektīvāk ir sniegt citā Pasūtītāja teritoriālās apvienības teritorijā vai pagastā un/vai laikā; vai ja kādu citu objektīvi pamatotu apstākļu dēļ nodarbības ir jāpārceļ uz citu laiku, pagarinot, saīsinot kopējo Pakalpojumu izpildes termiņu  u.tml. Piemērojot Publisko iepirkumu likuma 61. panta trešās daļas 1. punktu Līgumcenas izmaiņas pieaugums un/vai samazinājums,  ko noteic kā visu secīgi veikto grozījumu vērtību summu nedrīkst pārsniegt 20 % (divdesmit procentus) no sākotnējās Līgumcenas, neieskaitot grozījumus, kuri veikti atbilstoši Līguma 14.6.2., 14.6.4. un 14.6.5. punktam. Šis Līguma punkts , citastarp, ir piemērojams arī tādiem grozījumiem, kas vērsti uz Līguma termiņa pagarināšanu šajā punktā noteikto apstākļu dēļ, neveicot grozījumus līgumcenas apmērā. Atbilstoši Publisko iepirkumu likuma 61. panta trešās daļas 1. punktam Pasūtītājam ir tiesības noteikt ar Pakalpojumu izmaiņām saistīto termiņu pagarināšanu, ar mērķi panākt, lai Pakalpojumu sniegšana tiktu veiksmīgi un kvalitatīvi pabeigta vai Pakalpojums būtu pieejams iespējami lielākam Pasūtītāja administratīvās teritorijas iedzīvotāju skaitam.
14.6.4. Piemērojot Publisko iepirkumu likuma 61. panta trešās daļas 2. punktu,  ietverot papildu Pakalpojumus, kas sākotnēji nav paredzēti Līgumā  un Izpildītāja maiņa radītu būtisku izmaksu pieaugumu, un to nevar veikt tādu ekonomisku vai tehnisku iemeslu dēļ kā aizvietojamība vai savietojamība ar jau sākotnējā iepirkumā paredzētiem Pakalpojumiem. Katru šādu grozījumu rezultātā Līgumcenas pieaugums nedrīkst pārsniegt 50 (piecdesmit) procentus no sākotnējās Līgumcenas. Secīgi veiktu grozījumu mērķis nedrīkst būt šā ierobežojuma vai citu Publisko iepirkumu likuma prasību neievērošana.
14.6.5. atbilstoši Publisko iepirkumu likuma 61. panta trešās daļas 3. punktam, ja Iepirkuma līguma grozījumi ir nepieciešami tādu iemeslu dēļ, kurus Pasūtītājs iepriekš objektīvi nevarēja paredzēt. Katru šādu grozījumu rezultātā Līgumcenas pieaugums nedrīkst pārsniegt 50 (piecdesmit) procentus no sākotnējās Līgumcenas. Secīgi veiktu grozījumu mērķis nedrīkst būt šā ierobežojuma vai citu Publisko iepirkumu likuma prasību neievērošana;
14.6.6. piemērojot Publisko iepirkumu likuma 61. panta trešās daļas 4. punktu Izpildītāju var aizstāt ar citu izpildītāju šādos gadījumos:
14.6.6.1. pēc Izpildītāja uzņēmuma pārstrukturēšanas, tostarp pēc pārņemšanas, apvienošanas, iegādes vai maksātnespējas, Izpildītāja vietā pilnībā vai daļēji stājas cits ekonomikas dalībnieks (piegādātājs), kurš atbilst paziņojumā par līgumu vai iepirkuma procedūras dokumentos noteiktajām kvalifikācijas prasībām un uz kuru neattiecas Publisko iepirkumu likuma 42. panta otrās daļas 1., 2., 3., 4. un 11. punktā paredzētie izslēgšanas iemesli, kā arī netiek veiktas citas būtiskas Līguma izmaiņas un to mērķis nav izvairīties no Publisko iepirkumu likuma noteikumu piemērošanas,
14.6.6.2. Pasūtītājs pats pārņem izpildītāja pienākumus Līguma izpildē un saistību izpildi pret tā apakšuzņēmējiem;
14.7. Grozot uzdotos Pakalpojumus, atbilstoši katram konkrētajam gadījumam var tikt grozīta arī Līgumcena, proporcionāli Pakalpojumu izpildes termiņš un citi atbilstošie noteikumi, ciktāl tas ir nepieciešams konkrēto grozījumu izpildei.
14.8. Grozījumi var tikt veikti jebkurā Pakalpojumu sniegšanas stadijā, tostarp, ja tiek veikti grozījumi Tehniskajā specifikācijā sakarā ar citu Pasūtītāja īstenotu projektu, un tādēļ ir nepieciešams samazināt/palielināt Pakalpojumu apjomus un/vai prasības/specifikācijas, kā arī gadījumos, kad kā citādi radušies būtiski apstākļi, ko Pasūtītājs pirms Līguma slēgšanas nevarēja paredzēt. 
14.9. Pasūtītājs, veicot Līguma grozījumus, izvērtē izmaiņu finansiālo ietekmi, nosaka pieļaujamību, juridisko pamatojumu atbilstoši Līgumam un Publisko iepirkumu likumam.

15. Līguma darbības izbeigšana
15.1. Līgums tiek uzskatīts par izpildītu, kad Puses ir pilnā apmērā izpildījušas šī Līguma saistības.  
15.2. Līgumu var izbeigt pirms termiņa tikai Līgumā noteiktajos gadījumos un kārtībā. Līdzējs paziņo otram Līdzējam par Līguma izbeigšanu 10 (desmit) darba dienas pirms Līguma izbeigšanas.
15.3. Pasūtītājam ir tiesības vienpusēji izbeigt Līgumu šādos gadījumos:
15.3.1. Ja Izpildītājs neievēro Līguma noteikumus, tajā skaitā, bet ne tikai:
15.3.1.1. patvaļīgi atkāpjas no Pakalpojuma sniegšanas Laika grafika un/ vai pasākuma programmas;
15.3.1.2. atsakās novērst Pasūtītāja konstatētās kļūdas/ trūkumus Pakalpojuma izpildē;
15.3.1.3. bez attaisnojoša iemesla atsakās ievērot Pasūtītāja norādījumus (par attaisnojošu iemeslu nevar uzskatīt no Izpildītāja atkarīgus iemeslus);
15.3.1.4. kavē Līgumā noteikto termiņu ilgāk par 10 (desmit) dienām;
15.3.1.5. nekvalitatīvi sniedzis Pakalpojumu (pasākumu), par ko Pasūtītājs saņēma vismaz 2 (divas) rakstiskas sūdzības no nodarbības dalībniekiem;
15.3.1.6. neievēro Tehniskajā specifikācijā noteiktos pienākumus (arī attiecībā uz Pakalpojuma apjomu, saturu, tēmām u.tml.).
15.3.1.7. Izpildītājs bez saskaņošanas ar Pasūtītāju ir nomainījis par Līguma izpildi atbildīgo personālu (ja attiecināms);
15.3.1.8. Izpildītāja līgumsods ir sasniedzis 10% (desmit procentus) no Līgumcenas;
15.3.1.9. ja Izpildītājs rīkojas pretrunā Latvijas Republikas normatīvajiem aktiem;
15.3.1.10. ja Izpildītājs nevar vai nespēj atbilstoši Līguma nosacījumiem vai normatīvo aktu prasībām sniegt Pakalpojumu;
15.3.1.11. ja Līgumu nav iespējams izpildīt tādēļ, ka Līguma izpildes laikā Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās  sankcijas;
15.3.1.12. citos normatīvajos aktos paredzētajos gadījumos.
15.4. Gadījumā, ja Līgums tiek lauzts Izpildītāja vainas dēļ, Izpildītājs kompensē Pasūtītājam radušos tiešos zaudējumus pilnā apmērā atbilstoši Pasūtītāja rakstveidā noformētajam un Izpildītājam iesniegtajam radušos zaudējumu aprēķinam.
15.5. Izpildītājam ir tiesības vienpusēji izbeigt Līgumu, ja:
15.5.1. Pasūtītājs bez attaisnotiem iemesliem, kas nav atrunāti Līgumā un Latvijas Republikas normatīvajos aktos, nenorēķinās ar Izpildītāju par sniegtajiem Pakalpojumiem Līgumā noteiktajā termiņā, un Pasūtītājs nav novērsis minēto trūkumu 20 (divdesmit) dienu laikā pēc rakstveida pretenzijas saņemšanas;
15.5.2. Pasūtītājs bez attaisnotiem iemesliem nesaskaņo apakšuzņēmēju nomaiņu.
15.6. Līguma izbeigšanas gadījumā 5 (piecu) darba dienu laikā pēc paziņojuma nosūtīšanas vai saņemšanas par Līguma izbeigšanu Izpildītājs sastāda un iesniedz Pasūtītājam Pakalpojuma nodošanas-pieņemšanas aktu par kvalitatīvi sniegtiem Pakalpojumiem, kas tiek izskatīts un parakstīts (vai pamatoti atteikts parakstīt, un par ko Izpildītājam tiek paziņots rakstiski) 10 (desmit) darba dienu laikā pēc akta saņemšanas. Gadījumā, ja Izpildītājs augstāk minētajā termiņā nav sagatavojis Pakalpojuma nodošanas-pieņemšanas aktu, Pasūtītājam ir tiesības pašam sagatavot un iesniegt Izpildītājam parakstīšanai Pakalpojuma nodošanas-pieņemšanas aktu, kuru Izpildītājam jāparaksta 10 (desmit) darba dienu laikā pēc tā nosūtīšanas un jānosūta parakstīto aktu atpakaļ Pasūtītājam. Pretējā gadījumā, ja Izpildītājs nav parakstījis vai kavē akta parakstīšanu, akts uzskatāms par parakstītu no Izpildītāja puses.

16. Citi noteikumi
16.1. [bookmark: _Hlk158122104]Līgums stājas spēkā tā ab[usējas parakstīšanas dienā un ir spēkā līdz pilnīgai Pušu saistību izpildei.
16.2. Ja atklājas pretruna starp Līguma tekstu un tā pielikumiem, tad Pasūtītājs ir tiesīgs noteikt prioritāro dokumentu.
16.3. [bookmark: _Hlk158122124]Ja kāds no Līguma punktiem un apakšpunktiem neparedzētu apstākļu dēļ tiek atzīts par spēkā neesošu vai pretrunā ar normatīvajiem aktiem un tiem neatbilstošu, tas neietekmē citu Līgumā pielīgto saistību izpildi, kuras netiek skartas sakarā ar šīm izmaiņām. 
16.4. Tās Līguma attiecības, kuras nav atrunātas šī Līguma tekstā, tiek regulētas saskaņā ar Latvijas Republikas normatīvajiem aktiem. 
16.5. [bookmark: _Hlk158116468]Visi no šī Līguma izrietošie paziņojumi, lūgumi, pieprasījumi un cita informācija ir noformējama rakstveidā latviešu valodā. Atbildes uz otras Puses iesniegumu, paziņojumu vai pieprasījumu, ja uz to tiek pieprasīta un nepieciešama atbildes vēstule, jāsniedz 3 (trīs) darba dienu laikā pēc konkrēta dokumenta saņemšanas, izņemot, ja Līgumā noteikts cits termiņš un kārtība kādiem gadījumiem vai kāda Puse ir noteikusi citādi.
16.6. [bookmark: _Hlk158116555]Visi paziņojumi un cita veida korespondence iesniedzama otrai Pusei personiski pret parakstu, vai nosūtāma vēstulē ar pasta starpniecību kā ierakstīts pasta sūtījums, vai nodrošinot informācijas ātrāku apriti, uz Puses Līgumā norādīto e-pasta adresi (ja vien Līgumā nav noteikts citādi konkrētam gadījumam). Puses vienojas, ka e-pasta sūtījumi tiek uzskatīti par saņemtiem nākamajā darba dienā pēc konkrētā e-pasta nosūtīšanas dienas, izņemot ja saņemšanas apliecinājums ir atsūtīts ātrāk, vai, ja Līgumā kādiem gadījumiem nav noteikts cits termiņš un laika uzskaite, bet pasta sūtījumi 7. (septītajā) dienā pēc nodošanas pastā (pasta zīmogs).
16.7. Gadījumā, ja Līgumā un tā pielikumos nav atrodams neviens termiņš un kārtība, konkrētam gadījumam, tad parakstot šo Līgumu, Puses piekrīt un apliecina, ka ievēros 3 (trīs) darba dienu termiņu no jebkāda notikuma iestāšanās brīža, kas uzliek kādai Pusei pienākumu.
16.8. [bookmark: _Hlk158116664]Par Līguma izpildei būtisko rekvizītu, kontaktpersonu/pārstāvja, pilnvaroto personu maiņu, kā arī par izmaiņām amatpersonu ar paraksta tiesībām sastāvā, Puses informē viena otru 5 (piecu) darba dienu laikā. Atsevišķi Līguma grozījumi par šo netiek sagatavoti. Ja kāda no Pusēm neinformē otru Pusi par savu rekvizītu maiņu šajā Līgumā noteiktajā termiņā, tas uzņemas atbildību par visiem zaudējumiem, kas šajā sakarā varētu rasties otrai Pusei.
16.9. [bookmark: _Hlk158116711]Līgumā minētie pielikumi un ar šī Līguma izpildi saistītie pielikumi, tajā skaitā izmaiņas un papildinājumi, kas ir rakstiski noformēti pēc to parakstīšanas kļūst par šī Līguma pielikumiem un ir šī Līguma neatņemamas sastāvdaļas. 
16.10. [bookmark: _Hlk158122829][bookmark: _Hlk158122858]Šis Līgums ir saistošs kā Pusēm, tā arī to tiesību un saistību pārņēmējiem. Nevienai no Pusēm nevar no Līguma izrietošās saistības, tiesības vai pienākumus pilnā apjomā vai daļēji nodot vai pieņemt bez otras Puses rakstiskas piekrišanas. Izņēmumi pieļaujami Līgumā noteiktajā kārtībā attiecībā uz speciālistu vai apakšuzņēmēju nomaiņu vai jaunu speciālistu vai apakšuzņēmēju iesaistīšanu Līguma izpildē, vai gadījumā, ja Puses saistību un tiesību pārņemšana noteikta ar likumu vai tiesas nolēmumu un reģistrēta normatīvajos tiesību aktos noteiktajā kārtībā, tad tādā gadījumā, Pusei, kura saistības un tiesības tiek pārņemtas, ir pienākums nekavējoties, bet ne vēlāk kā 3 (trīs) kalendāro dienu laikā, rakstveidā informēt otru Pusi par saistību un tiesību pārņemšanas tiesisko pamatu un saistību un tiesību pārņēmēju.  
16.11. Pušu pārstāvji un kontaktpersonas Līguma administrēšanai:
16.11.1. No Pasūtītāja puses – ______, e-pasts:____________, tālr.nr.________________ /tiks precizēts/;
16.11.2. No Izpildītāja puses – _______, e-pasts:__________, tālr.nr.________________ / tiks precizēts/.
16.12. [bookmark: _Hlk158123289]Pasūtītāja pārstāvis  ir tiesīgs dot Izpildītājam norādījumus saistībā ar šī Līguma un Pakalpojumu izpildi, kas Izpildītājam ir saistoši ciktāl doti Pasūtītāja pārstāvja pienākumu ietvaros, pieprasīt un saņemt jebkādas atskaites un skaidrojumus,  saskaņot ar Pakalpojumu sniegšanu saistītos dokumentus: rēķinus un atskaites, kā arī veikt citas darbības, kas nepieciešamas saskaņā ar šo Līgumu, izņemot: parakstīt Pasūtītāja vārdā aktus ( tai skaitā par Pakalpojumu nodošanu – pieņemšanu utt.) un Līguma grozījumus. Izpildītājam ir pienākums nodrošināt iespēju Pasūtītāja pārstāvim/jiem iepazīties ar jebkādiem dokumentiem saistībā ar Līguma izpildi, pārbaudīt Pakalpojumu sniegšanas kvalitāti un atbilstību šī Līguma, normatīvo aktu, tehniskās specifikācijas, Iepirkuma dokumentācijas prasībām, piedalīties sapulcēs saistībā ar Līgumu un citās apspriedēs (ja attiecināms). Izpildītājam ir saistoši Pasūtītāja kontaktpersonas nosūtītie norādījumi Izpildītājam (vai tā kontaktpersonai) un saskaņotā dokumentācija.  
16.13. Līgums sagatavots un parakstīts divos identiskos eksemplāros latviešu valodā. Viens Līguma eksemplārs nodots Pasūtītājam, bet otrs – Konsultantam. Abiem Līguma eksemplāriem ir vienāds juridisks spēks.  
VAI 
Līgums sagatavots latviešu valodā. Līgums elektroniska dokumenta veidā tiek parakstīts ar drošu elektronisko parakstu un laika zīmogu. Līguma un tā pielikumu abpusējas parakstīšanas datums ir pēdējā parakstītāja laika zīmoga datums un laiks.  
[pirms līguma slēgšanas tiek norādīts atbilstošais Līguma punkta formulējums atkarībā no līguma parakstīšanas veida (papīra vai elektroniskā formātā)]. 
16.14. Līgumam pievienoti sekojoši pielikumi:
16.14.1. Pakalpojumu nodošanas- pieņemšanas akts (paraugforma);
16.14.2. Tehniskā specifikācija;
16.14.3. Finanšu piedāvājums;
(tiks precizēts)

17. Pušu rekvizīti un paraksti
	PASŪTĪTĀJS
	IZPILDĪTĀJS

	Cēsu novada pašvaldība
	Nosaukums

	Reģistrācijas Nr.90000031048
	Reģistrācijas Nr.

	Adrese: Raunas iela 4, Cēsis, Cēsu novads, LV-4101
	Adrese: 

	Banka: AS SEB banka
	Banka: 

	Kods: UNLALV2X
	Kods: 

	Konta Nr. LV51UNLA0004013130835
	Konta Nr. 

	E-pasts: dome@cesunovads.lv
	E-pasts: 

	
	

	_____________________ 
	_____________________ 

	
	














Līguma 1. pielikums 

Pakalpojumu nodošanas-pieņemšanas akts

Cēsīs, Cēsu novadā					                                     
Dokumenta datums ir pēdējā pievienotā 
droša elektroniskā paraksta laika zīmoga datums 

Cēsu novada pašvaldība, reģistrācijas Nr. 90000031048, juridiskā adrese: Raunas iela 4, Cēsis, Cēsu novads, LV-4101 (turpmāk – Pasūtītājs), kuru saskaņā ar _____ pārstāv <amatpersonas amats un vārds, uzvārds>,un 
<nosaukums> vai <vārds, uzvārds>, reģistrācijas Nr. / personas kods : <numurs>, juridiskā adrese/ adrese: <adrese> (tiks precizēts) (turpmāk – Izpildītājs), kura vārdā saskaņā ar <pilnvarojums> rīkojas tās <amatpersonas amats un vārds, uzvārds> (ja attiecināms),   
abas puses kopā un katra puse atsevišķi (turpmāk – Puse(-s)),  
saskaņā ar 2026. gada ____ ___________ līguma Nr.____________ "Atlētikas dienas nodarbību vadīšana" (turpmāk – Līgums), 4.1. punkta noteikumiem, paraksta šo aktu par sekojošo:
1. 
	Pakalpojuma sniegšanas/ nodarbības datums:
	

	Norises vieta:
	

	Pakalpojuma/ nodarbības kopējais laiks (min):
	

	Apmeklētāju skaits (pers.):
	



2. Izpildītājs ar šo apliecina , ka Pakalpojums sniegts atbilstoši Līguma nosacījumiem un labā kvalitātē. 
3. Saskaņā ar Līgumu un finanšu piedāvājumu, Izpildītājam par Pakalpojumu izmaksājama atlīdzība ___ EUR  (summa vārdiem) apmērā.

4. Saskaņā ar Līguma ___. punktu Pasūtītājs no Izpildītājam izmaksājamās summas veic līgumsoda ieturējumu _________ EUR (___________EUR un ___ centi) (ja attiecināms) .

5. Akts sagatavots uz vienas lapas elektroniska dokumenta veidā un parakstīts ar drošu elektronisko parakstu, tam pielikumā pievienotas dalībnieku aptaujas anketas un fotogrāfija (ja attiecināms /var tikt precizēts).
	Pasūtītājs: 
Cēsu novada pašvaldība

	
	
	Izpildītājs:


	
_________________________
	
	
	
_______________________

	/V. Uzvārds/
	
	
	/V. Uzvārds/



